ตกขาวบ้าง เหลืองบ้าง เขียวบ้าง แต่มีกลิ่นเหม็น ควรใช้ยาตัวไหนค่ะ
สวัสดีค่ะ อาการตกขาวสีเหลือง เขียว และมีกลิ่นเหม็น อาจเกิดได้จาก1. ช่องคลอดอักเสบจากเชื้อแบคทีเรีย(bacterial vaginosis)ตกขาวจะมีปริมาณมากกว่าปกติ อาจเป็นสีเทาขุ่น หรือขาวขุ่น มีกลิ่นเหม็นเหมือนคาวปลา และอาจมีแสบหรือระคายเคืองในช่องคลอดได้สาเหตุที่ทำให้เกิด เช่นการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์กับคู่นอนมากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วย2.การติดเชื้อปรสิตในช่องคลอด ถือเป็นโรคติดต่อทางเพศสัมพันธ์ ตกขาวมักมีสีเขียว หรือสีเหลือง อาจมีฟองปน มีกลิ่นเหม็นรุนแรง แสบและคันในช่องคลอด อาจมีปัสสาวะแสบขัดได้3. การติดเชื้อหนองในแท้หรือหนองในเทียมเป็นโรคติดต่อทางเพศสัมพันธ์เช่นกันตกขาวมักมีสีเหลืองหรือเขียว มีกลิ่นเหม็นมีอาการเจ็บในช่องคลอด และเจ็บขณะปัสสาวะและขณะมีเพศสัมพันธ์ หากเชื้อเข้าสู่มดลูกก็จะทำให้เกิดมดลูกอักเสบ และทำให้มีอาการปวดท้องน้อย และอาจมีไข้ร่วมด้วยได้4. มะเร็งปากมดลูกตกขาวมักมีเลือดปน มีกลิ่นเหม็น นอกจากนี้มักมีเลือดออกขณะมีเพศสัมพันธ์ มีเลือดออกกะปริดกะปรอยหากยังคงมีอาการตกขาวที่ผิดปกติดังกล่าวต่อเนื่อง ควรไปพบสูติ-นรีแพทย์เพื่อรับการรักษาที่ตรงกับโรคค่ะ